Aastal 1999 loodud The Cinematic Orchestra südameks on Jason Swinscoe. Tema kirjutab muusika ja hoiab koos bändi, mille liikmed on aja jooksul vahetunud. Iga kord on energia erinev ja vastavalt sellele puhuvad ka loomingus uued tuuled. Aastate jooksul on välja antud mitmeid menukaid albumeid, näiteks „Motion”, „Every day” ja „Ma Fleur”. Üks projekte, mis koosseisule hulga tuntust tõi, oli muusika loomine D. Vertovi 1929. aasta tummfilmile „Man With A Movie Camera”, mis oli Portugali linna Porto kui Euroopa kultuuripealinna avasündmus 2001. aastal.
#000002
Ansambli sound on aastate jooksul arenenud. Swinscoe hoiab end pidevalt kursis muusikamaailmas toimuvaga ning huvitub väga sellest, mis produtseerimises ning elektroonilises muusikas toimub, et seda heli The Cinematic Orchestrasse tuua. „Soovime heli väga kaasaegse ja värskena hoida. Töötasin paar viimast aastat Los Angeleses ning selle tulemusena on kaks uut albumit välja tulemas. Materjali on väga palju, seetõttu ka kaks albumit. Püüdsin neisse panna LA vaibi ja inspireerivaid muusikuid, nagu näiteks suurepärase saksofonimängija Kamasi Washingtoni.” Noortelt talentidelt inspiratsiooni ammutamine ei tähenda alati nendega töötamist, vaid nende energia ja talendi märkamist, mis on Jasoni jaoks põnev. Colors of Ostrava festivalil mängib bänd muusikat ka uuelt plaadilt. Swinscoe sõnul annab kontserdil suure koosseisuga esinemine muusikale võimsust ja energiat juurde.
#000003
Varases eas sai Swinscoe inspiratsiooni oma kunstnikust isalt. Juba noorena alustas ta maalimisega, tehes seda iga päev pärast kooli. Ühel hetkel haaras ta kitarri kätte ning oli igal võimalusel loov: õppis kunstikoolis visuaalkunsti, tegeles fotograafia ja multimeediaga. Visuaalse poole ja muusika kokkutoomine oli tema jaoks eelnevale väga loomulik jätk. Swinscoe sõnul ei ole tal loomisel ees mingisugust vormi, vaid muusika vormub ise. Helide leidmisel aitavad instrumendid ja emotsioonid. „Igal instrumendil on oma heli ja emotsioon, oma palett. Need erinevad paletid loovad narratiivi ja kuulajad tõlgendavad neid narratiive erinevalt.” Tänapäeva kino mängib narratiivide ja loojutustamisega väga palju.
#000004
The Cinematic Orchestra jaoks oli vaiksem aeg siis, kui Swinscoe kolis ning pereelu elas. See on olnud väikeseks vahepeatuseks ning nüüd on aeg tagasi tulla. Imetlusväärne on Swinscoe julge valik teha bänditegemise ning kontserttuuridega paus ning keskenduda perele ja laste kasvatamisele. „Oleks olnud keeruline tulla kontserdilt koju ja minna otse stuudiosse. Ei saa korraga tuuritada, istuda stuudios ning muusikat luua ja olla veel ka pereliige. Pidin tegema valikuid.”
#000006
„Ma vastaks sellele nii, et The Cinematic Orchestra on ja jääb alati. Ma tahan teha, mida tunnen, ning see bänd on see, mida tahan teha.”
#000008
Pole vist palju neid, kes poleks end ühel hetkel leidnud ümisemas fraasi „...et saada pruuniks teiseks juuniks”, mis pärineb teadagi Curly Stringsi loost „Kauges külas”. Nüüd on bänd võtnud ette missiooni rahvahitt lõpuks ka pildikeelde panna ning seda mastaapsemalt kui niisama jalad rannaliiva surades.
#000014